Suid-Afrika is tans die wêreld se voorste eendagspan en het ook die wêreld se topgekeurde bouler en kolwer, Imran Tahir en De Villiers, in die span.
Die draaier Keshav Maharaj sal ook sy debuut vir die Proteas se eendagspan maak na sy indrukwekkende vertoning in Nieu-Seeland waar hy met 15 paaltjies in die drie toetswedstryde die voorste bouler was.
Philander het ŉ liesbesering vir sy graafskapspan opgedoen en Steyn is op die punt om sy terugkeer na ŉ langtermynbesering in die SA A-span te maak.